ভারত সফরে এলেন ব্রিটিশ প্রধানমন্ত্রী!

ওয়েব ডেস্ক : ভারত সফরে এলেন ব্রিটিশ প্রধানমন্ত্রী কিয়ের স্টার্মার (Keir Starmer)। বুধবার সকালে মুম্বই বিমানবন্দরে অবতরণ করে তাঁর বিমান। বৃহস্পতিবার তিনি সাক্ষাৎ করবেন প্রধানমন্ত্রী নরেন্দ্র মোদির (Narendra Modi) সঙ্গে। তাঁর আগে নিজের এক্স হ্যান্ডেলে একটি পোস্ট করেন তিনি। সেখানে তিনি লিখেছেন, ‘আমি মুম্বাইতে ব্রিটিশ ব্যবসার পতাকা উড়িয়ে দিচ্ছি। কারণ ভারতে ব্রিটিশ ব্যবসার প্রবৃদ্ধি মানেই ঘরে বসেই মানুষের জন্য আরও বেশি চাকরির সুযোগ।’

উল্লেখ্য, ২০২৪ সালের জুন মাসে ব্রিটেনের প্রধানমন্ত্রী পদে বসেছিলেন কিয়ের স্টার্মার (Keir Starmer)। ৬৫০ আসনের হাউস অফ কমন্সে ৪১২টি আসনের মধ্যে ৪১২ আসনে জেতে লেবার পার্টি। যার ফলে ১৪ বছর পর ক্ষতায় আসে তারা। প্রধানমন্ত্রী পদে বসার পরেই স্টার্মারকে অভিনন্দন জানিয়েছিলেন প্রধানমন্ত্রী নরেন্দ্র মোদি (Narendra Modi)। তার পরেই ব্রিটিশ প্রধানমন্ত্রীকে ভারতের আসার জন্য আমন্ত্রণ জানিয়েছিলেন তিনি। সেই আবেদনে সাড়া দিয়ে ভারত সফরে এলেন স্টার্মার।

আরও খবর : আত্মনির্ভর ভারতের সংকল্পে বড় সিদ্ধান্ত কেন্দ্রের!

বুধবার, মুম্বইয়ের শিবাজি মহারাজ আন্তর্জাতিক বিমানবন্দরে ব্রিটিশ প্রধানমন্ত্রীর বিমান অবতরণ করে। তাঁকে সেখানে স্বাগত জানান মহারাষ্ট্রের মুখ্যমন্ত্রী দেবেন্দ্র ফড়ণবিস। সঙ্গে ছিলেন উপমুখ্যমন্ত্রী একনাথ শিণ্ডে, অজিত পওয়ার এবং রাজ্যের রাজ্যপাল আচার্য।

এর পরেই প্রধানমন্ত্রী নরেন্দ্র মোদি (Narendra Modi) তাঁকে স্বাগত জানিয়ে এক্স হ্যান্ডেলে লেখেন, “যুক্তরাজ্যের সর্ববৃহৎ বাণিজ্য প্রতিনিধিদলের সঙ্গে আপনার ঐতিহাসিক প্রথম ভারত সফরে প্রধানমন্ত্রী কেয়ার স্টার্মারকে স্বাগত জানাই। একটি শক্তিশালী, পারস্পরিক সমৃদ্ধ ভবিষ্যতের আমাদের ভাগ করা দৃষ্টিভঙ্গিকে এগিয়ে নেওয়ার জন্য আগামীকাল আমাদের বৈঠকের জন্য অধীর আগ্রহে অপেক্ষা করছি।”অন্যদিকে, গত জুলাই মাসে ব্রিটেন সফরে গিয়েছিলেন প্রধানমন্ত্রী নরেন্দ্র মোদি। সেখানে গিয়ে বাণিজ্যচুক্তি সেরেছিলেন তিনি। তার দু’মাস পর ভারতে এলেন ব্রিটিশ প্রধানমন্ত্রী